मानगढ़ पहाड़ियाँ

मानगढ़ पहाड़ियाँ (Mangarh Hills) भारत के राजस्थान और गुजरात में अरावली पर्वतमाला की एक शृंखला है। समीप ही मध्य प्रदेश की सीमाएँ भी हैं। यह स्थान मानगढ़ धाम (Mangarh Dham) भी कहलाता है, क्योंकि भारत के स्वतंत्रता संग्राम में सन् 1913 में 1500 भील स्वतंत्रता सैनानियों ने अपना बलिदान दिया था।

मानगढ़ हत्याकांड 
मानगढ़ में महान संत गोविंद गुरु के नेतृत्व में 1500 भीलों ने अपना बलिदान दिया था। यह बलिदान आजादी के आंदोलन में अब तक ख्यातनाम जलियांवाला बाग के बलिदान से भी बड़ा था और उससे भी पहले हो चुका था। मानगढ़ धाम बांसवाड़ा ज़िले में आनन्दपुरी से कुछ दूरी पर बना हुआ है। यह ऐसा स्मारक है जो गुरुभक्ति और देशभक्ति को एक साथ दर्शाता है। लगभग सौ साल पहले 17 नवंबर 1913, मार्गशीर्ष पूर्णिमा पर गुरु का जन्मदिन मनाने के लिए एकत्र हुए हजारों गुरुभक्तों को ब्रिटिश सेना ने मौत के घाट उतार दिया था।

इन्हें भी देखें
 मानगढ़ हत्याकांड
 अरावली पर्वतमाला

सन्दर्भ

अरावली पर्वतमाला
राजस्थान के पर्वत
गुजरात के पर्वत